
Vă înaintăm, alăturat, Raportul asupra propunerii legislative privind vânzarea spaţiilor aflate în proprietatea privată a statului, destinate sediilor partidelor politice, trimisă Comisiei noastre pentru dezbatere şi avizare în fond, cu adresa nr.16 din 22 aprilie 2002. 

PRESEDINTE,

IOAN OLTEAN

RAPORT

asupra propunerii legislative privind vânzarea spaţiilor aflate în proprietatea privată a statului, destinate sediilor partidelor politice 



1. Cu adresa nr.16 din 22 aprilie 2002, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu propunerea legislativă privind vânzarea spaţiilor aflate în proprietatea privată a statului, destinate sediilor partidelor politice. 


La întocmirea raportului  s-a avut în vedere:

· punctul de vedere al Guvernului aprobat în şedinţa din 21 martie 2002.



Propunerea legislativă a fost dezbătută şi avizată în fond, în procedură obişnuită, în şedinţa din 15 mai 2002.



Iniţiativa legislativă sus-menţionată reglementează situaţia juridică a spaţiilor destinate sediilor partidelor politice aflate în proprietatea privată a statului sau a unităţilor administrativ-teritoriale. In temeiul acestor noi reglementări, partidele politice au posibilitatea cumpărării spaţiului destinat sediului în care funcţionează sau vor funcţiona, la un preţ acceptabil, urmând ca în viitor partidele politice să depindă din ce în ce mai puţin de sumele alocate de la bugetul de stat. 



2. Prin obiectul de reglementare şi conţinutul său propunerea legislativă face parte din categoria legilor organice, potrivit dispoziţiilor art.72 alin.(3) lit.b) şi lit.k) din Constituţie. 



3. La lucrările Comisiei au fost prezenţi 25 deputaţi, din totalul de 26 membrii ai Comisiei.



Raportul Comisiei a fost adoptat cu unanimitate de  voturi. 



In urma dezbaterii, Comisia propune admitere cu modificări a propunerii legislative.

AMENDAMENTE ADMISE



In urma dezbaterii, Comisia propune adoptarea propunerii legislative cu următoarele amendamente:

	Nr

crt
	Text iniţial


	Amendamentul propus şi 

autorul acestuia
	Motivarea

	0.
	1
	2
	3

	1.
	
Titlul propunerii legislative


Lege privind vânzarea spaţiilor aflate în proprietatea privată a statului, destinate sediilor partidelor politice.


	
Titlul propunerii legislative


Lege privind vânzarea spaţiilor aflate în proprietatea privată a statului sau a unităţilor administrativ-teritoriale, destinate sediilor partidelor politice.

Autor: domnul deputat Radu Liviu Bara – Grupul parlamentar P.S.D.


	Pentru corelarea titlului legii cu prevederile sale. Sunt supuse vânzării acele spaţii care se află atât în proprietatea privată a statului cât şi a unităţilor administrativ-teritoriale.

	2. 
	
	
După articolul 9 se introduce un articol nou, 10, cu următorul cuprins:


Art.10 – De prevederile prezentei legi beneficiază şi organizaţiile minorităţilor naţionale care au fost sau sunt reprezentate în Parlamentul României. 

Autor: Grupul parlamentar al Minorităţilor Naţionale.
	Organizaţiile cetăţenilor aparţinând minorităţilor naţionale sunt asimilate, potrivit art.48 din Legea nr.27/1996, din anumite puncte de vedere, cu partidele politice. Se crează, astfel, şi pentru aceste organizaţii posibilitatea achiziţionării sediilor la un preţ acceptabil pentru resursele lor financiare.

	3. 
	
Art.10. In termen de 60 de zile de la data intrării în vigoare a prezentei legi, Guvernul României va elabora şi adopta, prin hotărâre, normele metodologice de aplicare.


	
Art.11. In termen de 60 de zile de la data intrării în vigoare a prezentei legi, Guvernul României va elabora şi adopta, prin hotărâre, normele metodologice de aplicare.


	Prin renumerotare art.10 din textul iniţial devine art.11.

	4. 
	
Art.11. La data intrării în vigoare a prezentei legi se abrogă art.41 alin.(3) din Legea partidelor politice nr.27/1996.


	
Art.12. La data intrării în vigoare a prezentei legi se abrogă art.41 alin.(3) din Legea partidelor politice nr.27/1996.


	Prin renumerotare art.11 din textul iniţial devine art.12.




Comisia a propus aprobarea propunerii legislative cu unanimitate de voturi.



PREŞEDINTE,
















SECRETAR, 




IOAN OLTEAN













KOVACS CSABA TIBERIU






Expert parlamentar:

Stelian Andron

